Lɛezza ur tettiɛziz ara yerwa-d seg-s anda yerra tella ula d izen melmi iɣab dqiqa ad t-idteṭtef, maḥsub tayri beddlen-as abrid, truḥ-as lbenna-yis, armi leḥqen uɣalen am yiɣersiwen neɣ ahat aɣersiw yif-iten, uɣalen am wuccanen deg teẓgi, ttṣeyyiḍen tiɣzalin icebḥen iwakken kan ad xedmen deg-sent ayen bɣan, tiqcicin sellent i wawalen-nsen, ttakent izimer i wuccen s lferḥ meqqren, nwant ufant tayet ɣef ara sendent akk tudert-nsent war akukru, mebla tugdi ɣef nnifnsent, maca ɣer tagara ad d-ggrint deg nndama i tetten deg tfekka-nsent, ma yella d uccen(argaz) ad yidir s tlelli-yis ulac d anwa ara t-iḥerṣen neɣ ad t-iḥaseb, ulac aṣaḍuf ara t-yeṭṭfen, ula d timetti terna-yas, tezga tettak azref i urgaz deg wanect-a akken qqaren argaz ur yesɛi lɛib, ulac fell-as asenqed ara t-iḍefren, yettazzal umeslay kan ɣef tlemẓit, lǧerḥ n wayen iyas-yeḍran ad asrnun medden akken qqaren ixuṣṣ ukerfa tuddza, maca argaz ad yeffeɣ am yineẓḍ seg urekti ad yemneɛ amzun d tuɣmest i d-yekkes neɣ d taɛeqqaact i d-yuɣ yerẓa-tt, anect-a yettaǧǧa tilemẓit tettidir s tnefsit ixeṣren, ɣas tbedd telsa, tcebbeḥ maca ul-is d amuḍin, yerẓa-tt yilemẓi-nni teḥseb 109